E (album, Big Bang)

E je siedmy single album juhokórejskej chlapčenskej skupiny Big Bang, ktorý vyšiel 5. augusta 2015 ako štvrtý a zároveň posledný zo Série MADE.

 Príprava 
Oznámenie o novom single albume bolo zverejnené 23. júla a predpovedalo, že jeho súčasťou bude aj duo GD & TOP. Teaser bol vydaný na ďalší deň. Bola to prvá kolaborácia dua po štyroch rokoch. Jang Hjon-sok potvrdil, že druhú skladbu bude spievať celá skupina. Informácie o skladbe „Let’s Not Fall in Love“ boli zverejnené 30. júla. Hodinu pred vydaním albumu boli Big Bang v živom vysielaní V app, ktoré sledovalo viac ako 620 000 ľudí.

Vydanie a propagácia
Digitálne skladby vyšli 5. augusta a fyzický album bol vydaný 12. augusta.

Po vydaní sa E v týždňovom rebríčku Gaon umiestnil na prvom mieste, čím sa stal po M a D už tretím albumom zo Série MADE, ktorý obsadil prvú priečku. V japonskom rebríčku Oricon sa umiestnil na 15. mieste so 4 090 predanými kópiami. V Číne sa za 24 hodín predalo vyše 700 000 digitálnych kópií. 28. augusta prekročila predajnosť v Číne miliónovú hranicu. V mesačnom rebríčku Gaon sa s 84 002 predanými kópiami umiestil E na 3. mieste.

V Billboardovom rebríčku Svetové digitálne piesne sa skladba „Let's Not Fall in Love“ umiestnila na prvom a „Zutter“ na druhom mieste, čím Big Bang remizovali s Psy-om ako jediní kórejskí interpreti, ktorí v tomto rebríčku obsadili prvé dve miesta trikrát.

V televízii s piesňami prvýkrát vystúpili v hudobnom programe Inkigajo.

Kritika
Billboard povedal, že „skladba „Let's Not Fall in Love“ ukazuje skupinu v doteraz najsentimentálnejšom svetle“, a „hoci zneje ako klasická pieseň skupiny, je jedinečná chýbajúcim presne ohraničených refrénom“. „G-Dragon a T.O.P v nej predviedli svoje hlasy v novom zafarbení, ktoré sa líši od ich zvyčajného ctižiadostivého repu.“ „Zutter“ je „hip-hopový počin pretkaný trapovými slučkami, bicími a syntetizátormi na zdôraznenie charakteristických štýlov oboch chlapcov“. Inquirer nazval „Let's Not Fall in Love“ „najviac emočne znejúcim vydaním skupiny“. Osen povedal, že piesne majú „rôzne nálady a zafarbenie, a to je niečo, čo dokážu len Big Bang, pretože majú široké umelecké spektrum“.

 Zoznam skladieb 

 Pozície v rebríčkoch 
RebríčekVrcholová pozíciaTýždenný rebríček Gaon (Južná Kórea) 1 Mesačný rebríček Gaon (Južná Kórea) 3 G-Music Combo Chart (Taiwan)1 Týždenný rebríček Oricon (Japonsko) 15  Ročný rebríček Gaon (Južná Kórea)  16 

 Predaje 
KrajinaPredaje Južná Kórea 107 252  Čína 1 272 675  Japonsko 4 090 

 História vydania 
 Krajina Dátum Formát Vydavateľstvo Južná Kórea 5. august 2015 digitálne sťahovanie YG Entertainment, KT Music Celosvetovo Južná Kórea 12. august 2015 CD, digitálne sťahovanie Celosvetovo Japonsko YG Entertainment, YGEX

Referencie

 Externé odkazy 
 BIGBANG - Let's Not Fall in Love MV na YouTube
 BIGBANG (GD & T.O.P) - Zutter MV na YouTube

 Zdroj 

Kategória:EP skupiny Big Bang
Kategória:EP z 2015